joelniklaus/EU_Wikipedias huggingface dataset:
Grunge

Η Γκραντζ (αγγλ. grunge) είναι είδος της εναλλακτικής ροκ, το οποίο αναπτύχθηκε στα μέσα του 1980 στην πολιτεία της Ουάσινγκτον των Ηνωμένων Πολιτειών Αμερικής, και κυρίως στο Σιάτλ. Η περιοχή του Σιάτλ ήταν μουσικά απομονωμένη από την υπόλοιπη Αμερική, κάτι που έκανε δυνατή την ανάπτυξη ενός καινούριου είδους ροκ, που δεν θα επηρεαζόταν από τα ΜΜΕ που προέβαλαν τη μουσική βιομηχανία του Λος Άντζελες και της Νέα Υόρκη.

Εμπνευσμένη από την σκληροπυρηνική πανκ, την heavy metal και την indie rock, η γκραντζ χαρακτηρίζεται από ηλεκτρικές κιθάρες με έντονη ηχητική παραμόρφωση, με αρκετό θόρυβο και ηχητικά εφέ. Οι στίχοι είναι απαθείς ή γεμάτοι από θλίψη, και έχει την ίδια θεματολογία με την πανκ. Έχει όμως, πολύ πιο αργό τέμπο και πιο περίπλοκη ενορχήστρωση με έντονες διαφορές ανάμεσα στην δυναμική των διαφόρων κομματιών και απαθή ή γεμάτο από θλίψη στίχο.

Η γκραντζ είναι αισθητικά απογυμνωμένη, σε σχέση με άλλα είδη μουσικής, και πολλοί καλλιτέχνες της γκραντζ είναι γνωστοί για την απάθειά τους προς την εξωτερική τους εμφάνιση. Γενικά, η γκραντζ είναι γνωστή για τον δυναμισμό της και την απουσία ακριβών σκηνικών ή εφέ με φώτα τα οποία χρησιμοποιούνται από συγκροτήματα άλλων ειδών μουσικής. Τα συγκροτήματα παρουσιάζονταν χωρίς καμία διαφορά από ένα τοπικό συγκρότημα, και με στόχο όχι να ψυχαγωγήσουν, αλλά να ροκάρουν. Οι ενδυματολογικές επιλογές είναι πολύ απλές, γιατί δεν έδιναν σημασία σε αυτό τα συγκροτήματα.

Η γκραντζ θα γίνει επιτυχημένη στις αρχές του 1990, κυρίως λόγο την κυκλοφορία του Nevermind από τους Nirvana και το Ten από τους Pearl Jam. Η επιτυχία τέτοιων album έδωσε ώθηση στην εναλλακτική μουσική, και έκανε την γκραντζ το πιο δημοφιλές είδος ροκ της εποχής. Αυτή η φήμη όμως δεν ήταν πολύ ευχάριστη για τα συγκροτήματα της γκραντζ, και έτσι πολλά από αυτά θα διαλυθούν μέχρι τα τέλη του 1990.

Διάσημα συγκροτήματα

Περιοχή του Σιάτλ 
 7 Year Bitch
 Alice in Chains
 Blood Circus
 Green River
 Gruntruck
 Hammerbox
 Love Battery
 Mad Season
 Malfunkshun
 Melvins
 Mono Men
 Mother Love Bone
 Mudhoney
 My Sister's Machine
 Nirvana
 Pearl Jam
 Seaweed
 Screaming Trees
 Skin Yard
 Soundgarden
 Tad
 Temple of the Dog
 Truly
 The U-Men
 Willard

Εκτός περιοχής Σιάτλ
 Babes in Toyland 
 The Fluid
 Hole
 L7
 The Nymphs
 Paw
 Silvercair
 Pond
 Stone Temple Pilots 
 Treepeople

Υποσημειώσεις

Εξωτερικοί σύνδεσμοι
Άρθρο του Allmusic για την γκραντζ

Εναλλακτική ροκ
Μουσικά είδη
Grunge
Μουσική στο Σιάτλ
Μουσική στην Ουάσινγκτον (πολιτεία)
Αντεργκράουντ κουλτούρα
Γιαχμίρ Χίκα

Ο Γιαχμίρ Χίκα (αλβ. Jahmir Hyka) (γεν. το 1988) είναι διεθνής Αλβανός ποδοσφαιριστής που αγωνίζεται στη μεσαία γραμμή ως αριστερός και κεντρικός χαφ. Έχει ύψος 1,68 μ. Το 2010 αγωνίστηκε στην Α΄ Εθνική με τον Πανιώνιο.

Βιογραφικό 

Ο Γιαχμίρ Χίκα γεννήθηκε στις 8 Μαρτίου 1988 στα Τίρανα. Ώς έφηβος ξεκίνησε να παίζει ποδόσφαιρο στη Ντιναμό Τιράνων. Το 2006-07 υπέγραψε το πρώτο επαγγελματικό του συμβόλαιο στη Ρόσενμποργκ Νορβηγίας. Την επόμενη σεζόν ήρθε για πρώτη φορά στην Ελλάδα, στον Ολυμπιακό Π., ο οποίος τον έδωσε δανεικό στην Κλούμπι Φουτμπόλι Τίρανα. Το 2008 μεταγράφηκε στη γερμανική Μάιντς 05 (1. FSV Mainz 05), όπου αγωνίστηκε δύο σεζόν. Το καλοκαίρι του 2010 υπέγραψε συμβόλαιο τριών ετών με τoν Πανιώνιο αντί ποσού 120.000 ευρώ αλλά τον Ιανουάριο τπυ 2011 αποδεσμεύτηκε. Στη συνέχεια γύρισε στα Τίρανα και τη σεζόν 2011-12 παίζει στην ελβετική Λουκέρνη.

Διεθνής 

Ο Γιαχμίρ Χίκα έχει αγωνιστεί στις εθνικές ομάδες Νέων (Κ19) και Ελπίδων (Κ21) της Αλβανίας. Το 2008 έπαιξε για πρώτη φορά με την εθνική Ανδρών, της οποίας αποτελεί σταθερό μέλος.

Μέσοι ποδοσφαιριστές
Αλβανοί ποδοσφαιριστές
Ποδοσφαιριστές Πανιωνίου
Ποδοσφαιριστές Εθνικής Αλβανίας
Ποδοσφαιριστές ΦΚ Λουκέρνη
Ποδοσφαιριστές Ρόσενμποργκ ΜΚ
Ποδοσφαιριστές ΚΦ Τίρανα
Ποδοσφαιριστές Ολυμπιακού Πειραιώς
Ποδοσφαιριστές Εθνικής Αλβανίας U19
Ποδοσφαιριστές Εθνικής Αλβανίας Κ21
Ποδοσφαιριστές 1. ΦΣΦ Μάιντς 05
Ξένοι ποδοσφαιριστές στην Ελλάδα
Άγγελος Αγγελίδης

Ο Άγγελος Δ. Αγγελίδης (1901 - 18 Ιανουαρίου 1977) ήταν Έλληνας πολιτικός και γιατρός του 20ου αιώνα.

Βιογραφικά στοιχεία 
Διετέλεσε δήμαρχος της Θήβας για δύο μεγάλες περιόδους από το 1951 έως το 1958 και επανεκλέχθηκε κατά το διάστημα 1958 έως και το 1964. Η δημαρχία του δηλαδή διήρκεσε περισσότερα από 15 χρόνια. Η θητεία χαρακτηρίστηκε ιδιαίτερα επιτυχημένη, καθώς επί των ημερών, του διεξήχθησαν δικαστικοί αγώνες τους οποίους και κέρδισε για λογαριασμό του  Δήμου Θηβαίων.

Πέθανε στην Αθήνα και κηδεύτηκε στις 19 Ιανουαρίου 1977 από τον ιερό ναό Αγίου Ισιδώρου στο Δεύτερο Νεκροταφείο Πατησίων. Ήταν παντρεμένος με τη Μαρίκα και είχαν 3 κόρες.

Εξωτερικοί σύνδεσμοι 
Φωτογραφία της προτομής του Αγγελίδη, με χαραγμένες τις χρονολογίες γεννήσεως και θανάτου.

Παραπομπές

Πηγές 
 Γιάννης Μ. Αλεξανδρόπουλος, Η Θήβα μέσα από τους δρόμους της, Ιστορικές αναδρομές και μνήμες, Θήβα 1998, σελ. 19

Δήμαρχοι της Θήβας
Μοχάμεντ Σαλαλί

Ο Μοχαμέντ Σαλαλί (γαλ. Mohamed Chalali) (γεν. το 1989) είναι Γάλλος επιθετικός ποδοσφαιριστής με καταγωγή από την Αλγερία, με την οποία χρίστηκε διεθνής ελπίδων. Έχει ύψος 1,77 μ. Από το 2011 παίζει στην Αμπερντίν στη Σκωτία.

Βιογραφικό

Ο Μοχάμεντ Σαλαλί γεννήθηκε στις 4 Απριλίου του 1989, στο Μοντρέιγ (Σεν-Σαιν-Ντενί) της Γαλλίας, από γονείς μετανάστες από την Αλγερία. Ως έφηβος ξεκίνησε να παίζει ποδόσφαιρο στη Ρόμενβιλ και στη συνέχεια στη Β΄ ομάδα της Χάβρης. Το 2008 μεταπήδησε στην Α΄ ομάδα με την οποία έκανε το ντεμπούτο του στη Β΄ κατηγορία, τη χρονιά που η ομάδα κέρδισε την άνοδο στην Λιγκ 1. Την επόμενη σεζόν αγωνίστηκε και στην ελίτ του γαλλικού ποδοσφαίρου, ενώ κατά την σεζόν 2009-10 μεταγράφηκε στη Σατορού. Το καλοκαίρι του 2010 υπέγραψε συμβόλαιο τεσσάρων ετών με τον Πανιώνιο.

Πηγές 

 Αφιέρωμα στη Σούπερ Λίγκα 2010-11, "SportDay" (27-8-2010).
 Στατιστικά σεζόν 2010-11 .

Γάλλοι ποδοσφαιριστές
Ποδοσφαιριστές Πανιωνίου
Επιθετικοί ποδοσφαιριστές
Ποδοσφαιριστές Λιγκ 1
Ποδοσφαιριστές Σούπερ Λιγκ Ελλάδας
Ποδοσφαιριστές Λε Αβρ ΑΚ
Ποδοσφαιριστές ολυμπιακής ομάδας Αλγερίας
Ποδοσφαιριστές Αμπερντίν ΦΚ
Ποδοσφαιριστές ΖΣ Καμπιλί
Ποδοσφαιριστές ΕΣ Σετίφ
Αλγερινοί ποδοσφαιριστές
Ποδοσφαιριστές ΛΜ Σατορού
Ποδοσφαιριστές Εθνικής Αλγερίας
Ποδοσφαιριστές Εθνικής Αλγερίας U20
Φανκ

Η Φανκ (αγγλ. Funk) είναι ένα μουσικό είδος που προέρχεται από την δεκαετία του 1960 και τους Αφρο-αμερικάνους μουσικούς, οι οποίοι συνδυάζοντας τη σόουλ με την τζαζ και την R&B δημιούργησαν μια μουσική ρυθμική, που ήταν εύκολο να χορευτεί.  Αποτραβώντας την έμφαση από την μελωδία και την αρμονία, έχει έντονο ρυθμό με το μπάσο και τα ντραμς στο προσκήνιο. Η ίδια η λέξη παραπέμπει σε κάτι δυνατό, ρυθμικό, και συνεπάγεται με ιδιότητες του σώματος. 

Όπως όλη η μουσική εμπνευσμένη από την Αφρική, η φανκ αποτελείται τυπικά από ένα περίπλοκο groove (ρυθμική «αίσθηση» , ήχος που προτρέπει σε χορό) συνθεμένο από ηλεκτρική κιθάρα, μπάσο, ντραμς  και όργανο Hammond. Επίσης, στην φανκ μπορούν να ακουστούν όργανα όπως το σαξόφωνο, τρομπέτες ή και τρομπόνι, τα οποία συνήθως έχουν δικά τους, ξεχωριστά μέρη μέσα στο ίδιο το μουσικό κομμάτι. Η μουσική είναι αργή, με αισθησιακό χαρακτήρα και ιδιαίτερα χορευτική.

Πολλά από τα συγκροτήματα που έπαιξαν φανκ είναι γνωστά και για την σταδιοδρομία τους στην ντίσκο και την soul. Η φανκ έχει επηρεάσει ιδιαίτερα μουσικές όπως η ντίσκο και η afrobeat, και έχει χρησιμοποιηθεί σε άλλα είδη όπως η χιπ χοπ, η house, και η drum and bass.

Παραπομπές 

Μουσικά είδη
Τζαζ μουσική
Καπνόφυτο Σερρών

Το Καπνόφυτο είναι ημιορεινό χωριό της Κεντρικής Μακεδονίας στην Περιφερειακή Ενότητα Σερρών με υψόμετρο 440 μέτρα. Απέχει 17 χλμ. ΒΑ. από το Σιδηρόκαστρο και 19 χλμ. Δ.-ΒΔ.  (χωματόδρομος) από το Χιονοδρομικό Κέντρο Λαϊλιά. Μέχρι το 1929 το χωριό ονομάζονταν Τσερβίστα. Σύμφωνα με το σχέδιο Καλλικράτης, αποτελεί την τοπική κοινότητα Καπνοφύτου που ανήκει στη δημοτική ενότητα Αχλαδοχωρίου του Δήμου Σιντικής και σύμφωνα με την απογραφή του 2011 έχει πληθυσμό 181 κατοίκους.

Προσωπικότητες 

 Γεννήθηκαν στο Καπνόφυτο
 Ιωάννης Παναγιωτίδης, Έλληνας Βουλευτής

Παραπομπές 

Χωριά του νομού Σερρών
Δήμος Σιντικής
Κάρολος Ε΄ της Λωρραίνης

Ο Κάρολος Ε΄ (Karl V. Leopold, Βιέννη, 3 Απριλίου 1643 - Βελς, 18 Απριλίου 1690) από τον Οίκο της Λωρραίνης ήταν δούκας της Λωρραίνης (1675 - 1690).

Βιογραφία
Ήταν γιος του Νικόλαου-Φραγκίσκου δούκα της Λωρραίνης και της Κλαυδίας-Φραγκίσκης, κόρης του Ερρίκου Β΄ δούκα της Λωρραίνης. Ήταν δούκας την εποχή που το δουκάτο της Λωρραίνης βρισκόταν υπό Γαλλική κατοχή και βρήκε καταφύγιο στην Αυλή των αυτοκρατόρων Αψβούργων, όπου ακολούθησε σημαντική στρατιωτική σταδιοδρομία. Νυμφεύτηκε (1678) την πριγκίπισσα Ελεονώρα αρχιδούκισσα της Αυστρίας (1653 - 1697) κόρη του αυτοκράτορα Φερδινάνδου Γ΄ και χήρα του βασιλιά της Πολωνίας. Με τον θάνατο τού μεγαλύτερου αδελφού του (1659) Φερδινάνδου-Φιλίππου σε ηλικία 20 ετών έγινε ο ίδιος διάδοχος του δουκάτου από τον θείο του. Ηγήθηκε του αυτοκρατορικού στρατού στη Βιέννη με λαμπρές επιτυχίες κατά των Τούρκων, κατέλαβε τη Βούδα (1686) και κατέκτησε το υπόλοιπο της Ουγγαρίας, Σλαβονίας και Τρανσυλβανίας (1687). 

Πέθανε μετά από μάχη με τους Γάλλους, μετά από δύο διαδοχικές σοβαρές ασθένειες. Τον διαδέχθηκε ο πρωτότοκος γιος του, Λεοπόλδος της Λωρραίνης.

Οικογένεια
Νυμφεύτηκε το 1678 την Ελεονώρα των Αψβούργων, κόρη του Φερδινάνδου Γ΄ αρχιδούκα της Αυστρίας και βασιλιά της Ουγγαρίας, Βοημίας & Γερμανίας και είχε τέκνα;
 Λεοπόλδος 1679-1729, δούκας της Λωρραίνης. Γιος του ήταν ο:
 Φραγκίσκος Γ΄ δούκας της Λωρραίνης, νυμφεύτηκε τη Μαρια-Θηρεσία των Αψβούργων αρχιδούκισσα της Αυστρίας και βασίλισσα της Ουγγαρίας, βοημίας & Γερμανίας.
 Κάρολος-Ιωσήφ 1680-1715, αρχιεπίσκοπος του Τρηρ.
 Ιωσήφ-Εμμανουήλ 1685-1705, απεβ. 20 ετών.
 Φραγκίσκος-Αντώνιος 1689-1715, απεβ. 26 ετών.

Κάρολος Ε΄
Νικόλαος Φραγκίσκος της Λωρραίνης

Ο Νικόλαος-Φραγκίσκος (Nicolas-François de Lorraine, 6 Δεκεμβρίου 1609 – 25 Ιανουαρίου 1670) από τον Οίκο της Λωρραίνης ήταν δούκας της Λωρραίνης (1634 - 1661).

Βιογραφία
Ήταν ο μικρότερος γιος του Φραγκίσκου Β΄ δούκα της Λωρραίνης και της Χριστίνας, κόρης του Παύλου κόμη του Ζαλμ.

Γεννήθηκε ανήμερα την εορτή του Αγ. Νικολάου, γι´αυτό ονομάστηκε Νικόλαος προς τιμή του αγίου. Ως μικρότερος γιος δεν προοριζόταν για τη διοίκηση του δουκάτου, ακολούθησε εκκλησιαστικές σπουδές, σπούδασε φιλοσοφία και θεολογία στο Πανεπιστήμιο του Πον-α-Μουσσόν (Pont-à-Mousson) (1622 - 1629) και επέστρεψε στο Νανσύ τον Ιούνιο του 1629. Η διατριβή του εκτυπώθηκε στην Ολλανδία (1629) με μια αφιέρωση στον πάπα Ουρβανό Θ΄. Το 1627 προήχθη σε Καρδινάλιο, αλλά το 1634 ο μεγαλύτερος αδελφός του Κάρολος -ύστερα από την Γαλλική επίθεση με επικεφαλής τον καρδινάλιο Ρισελιέ- αναγκάστηκε να παραιτηθεί και να του δώσει τη διοίκηση του δουκάτου, οπότε και ο πάπας τον αποκήρυξε από καρδινάλιο. Ο λόγος ήταν ότι ο αδελφός του υποστήριζε τον αντίπαλο του Ρισελιέ στην Γαλλία Γκαστόν της Ορλεάνης. Παρέμεινε στην θέση του δούκα ως το 1661 οπότε παραιτήθηκε παραχωρώντας ξανά το δουκάτο στον μεγάλο αδελφό του Κάρολο.

Οικογένεια
Από τον γάμο του με την εξαδέλφη του Κλαυδία Φραγκίσκη της Λωρραίνης παιδιά του ήταν:

 Φερδινάνδος-Φίλιππος 1639-1659, πρίγκιπας της Λωρραίνης, απεβ. 20 ετών.
 Κάρολος Ε΄ 1643-1690, δούκας της Λωρραίνης.
 Άννα-Μαρία-Θηρεσία 1648-1661, πριγκίπισσα-ηγουμένη του αυτοκρατορικού αββαείου του Ρεμίρεμοντ, απεβ. 13 ετών.
 Άννα-Ελεονώρα 1645-1646, απεβ. 1 έτους, Μαρία-Άννα γενν. 1648.

Παραπομπές

Νικολαος Φραγκισκος
Οίκος της Λωρραίνης
Διοπτρικό τηλεσκόπιο

Το διοπτρικό ή διαθλαστικό τηλεσκόπιο είναι ένα είδος οπτικού τηλεσκοπίου που χρησιμοποιεί ένα φακό ως αντικείμενο για να σχηματίσει μια εικόνα. Το σχέδιο του διοπτρικού τηλεσκοπίου χρησιμοποιήθηκε αρχικά στα κατασκοπικά γυαλιά και τα αστρονομικά τηλεσκόπια, αλλά χρησιμοποιείται επίσης και για μεγάλους φακούς καμερών τηλεφωτογραφίας.

Το πρώτο διοπτρικό τηλεσκόπιο κατασκευάστηκε το 1608 από τον Ολλανδός κατασκευαστή γυαλιών Χανς Λιπερσέι. Δύο χρόνια αργότερα ο Γαλιλαίος χρησιμοποίησε πρώτος ένα μικρό τέτοιο τηλεσκόπιο για την παρατήρηση του ουρανού. Το μεγαλύτερο διοπτρικό τηλεσκόπιο στον κόσμο, με διάμετρο 102 εκατοστά, κατασκευάστηκε το 1897 και βρίσκεται στο Αστεροσκοπείο Γιερκς στο Ουισκόνσιν των ΗΠΑ.

Παραπομπές

Εξωτερικοί σύνδεσμοι 

 nasa.gov - Build a Telescope
  Making a Galilean Telescope
 BUILDING A GALILEAN TELESCOPE
 OPTICS OF THE SINGLET REFRACTOR:  GALILEO vs. KEPLER
 Angular and Linear Fields of View of Galilean Telescopes and Telemicroscopes
Refracting telescopes
Introduction to Galileo's Telescope

Τηλεσκόπια
Αστρονομικά όργανα
Κάρολος Αλέξανδρος της Λωρραίνης

Ο Κάρολος Αλέξανδρος της Λωρραίνης (Charles-Alexandre de Lorraine, 12 Δεκεμβρίου 1712 - 4 Ιουλίου 1780) από τον Οίκο της Λωρραίνης ήταν Αυστριακός στρατιωτικός και κυβερνήτης των Αυστριακών Κάτω Χωρών.

Ήταν γιος του Λεοπόλδου της Λωρραίνης και της Ελισάβετ Καρλόττας της Ορλεάνης. Όταν ο μεγαλύτερος αδελφός του Φραγκίσκος Στέφανος παντρεύτηκε την αρχιδούκισσα Μαρία Θηρεσία, κόρη του αυτοκράτορα Καρόλου ΣΤ΄, ο ίδιος μπήκε στην αυτοκρατορική φρουρά (1737).

Κατά τη διάρκεια του πολέμου
Κατά τη διάρκεια του Πολέμου της Αυστριακής Διαδοχής ήταν ένας κορυφαίος στρατιωτικός διοικητής, που δέχθηκε όμως επανειλημμένα ήττες από τον πανίσχυρο στρατό του Φρειδερίκου Β΄ της Πρωσίας (1742, 1745). Στις 7/1/1744 παντρεύτηκε τη μικρότερη αδελφή της Μαρίας Θηρεσίας, την Μαρία Άννα της Αυστρίας, και έγινε διοικητής των Αυστριακών Κάτω Χωρών. Η σύζυγός του απεβίωσε τον ίδιο χρόνο, αλλά αυτός παρέμεινε στη θέση του έως τον θάνατο του. Ήταν πολύ δημοφιλής και έγινε μέγας Διδάσκαλος του Τευτονικού Τάγματος (1761)

Οικογένεια
Νυμφεύτηκε το 1744 τη Μαρία Άννα των Αψβούργων, κόρη του Καρόλου ΣΤ΄ της Αγίας Ρωμαϊκής Αυτοκρατορίας. Δεν απέκτησαν απογόνους.

Εξωτερικοί σύνδεσμοι

Αναφορές

Οίκος της Λωρραίνης
Στρατάρχες της Αυστρίας
Punisher

Ο Punisher (πραγματικό όνομα: Francis "Frank" Castle, ελληνική μετάφραση: Τιμωρός) είναι φανταστικός ήρωας που εμφανίζεται σε αμερικανικά κόμικς της Marvel Comics. Πρωτοεμφανίστηκε το 1974 στο The Amazing Spider-Man #129 και δημιουργήθηκε από τους Τζέρι Κόνγουεϊ, Ρος Άντρου και Τζον Ρομίτα.

Βιογραφία 

Ο Φρανκ Καστλ ήταν παρασημοφορημένος λοχαγός των πεζοναυτών, μέχρι την ημέρα που πήγε για πικ-νικ στη Νέα Υόρκη με την γυναίκα του και τα δύο παιδιά του. Εκεί, έγιναν μάρτυρες δολοφονίας από μαφιόζους, οι οποίοι προσπάθησαν να τους σκοτώσουν. Μόνο ο Φρανκ επέζησε. Παραιτήθηκε από τους πεζοναύτες και άρχισε να προετοιμάζεται για την επιστροφή του. Έγινε ένας πάνοπλος εκδικητής, ορκισμένος να σκοτώνει όποιον παραβαίνει τον νόμο. Οι μέθοδοί του τον έχουν φέρει αντιμέτωπο με τους Spider-Man, Daredevil, αλλά και τους αστυνόμους, όμως αρνείται να πολεμά τους τελευταίους.

Σημειώσεις

Παραπομπές

Πηγές 
 ''Η Εγκυκλοπαίδεια της Marvel Comics, Spider-Man: Ο Απόλυτος Οδηγός

Κόμικς που έγιναν ταινίες
Κόμικς που έγιναν τηλεοπτικές σειρές
Κόμικς που έγιναν βιντεοπαιχνίδια
Χαρακτήρες της Marvel Comics
Χαρακτήρες που δημιουργήθηκαν από τον Τζον Ρομίτα
Ντέρεκ Χέρσι

Ο Ντέρεκ Χέρσι (Derek Hersey) (1957 – 28 Μαΐου 1993) ήταν Βρετανός αναρριχητής και επί σειρά ετών κεντρική μορφή του αναρριχητικού πεδίου Μπούλντερ, στο Κολοράντο. Ο Χέρσι θεωρείτο εξαιρετικός στη μοναχική αναρρίχηση χωρίς σχοινί συχνά βαθμού 5.10-5.11. Λίγοι αναρριχητές προσπάθησαν να επαναλάβουν τα επιτεύγματά του, ανάμεσα στα οποία περιλαμβάνονται πολλές από τις παραδοσιακά δυσκολότερες διαδρομές του Κολοράντο.

Βίος
Προερχόμενος από το Μάντσεστερ, ο Χέρσι ήταν επίσης γνωστός για το Μπήτνικ στυλ ζωής του και την ανέμελη προσωπικότητά του. Θεωρείτο γενικά ήπιος με αδυναμία στην Toothsheaf Stout, την αγαπημένη του μπύρα. Αναφερόταν στο Ελντοράντο Κάνυον ως 'γραφείο', όπου μπορούσε να τον δει κανείς οποιαδήποτε μέρα της εβδομάδας, όταν φυσικά δεν ταξίδευε στο Εθνικό Πάρκο Γιοσέμιτι ή κάπου αλλού. Αναφερόταν στο Μπούλντερ του Κολοράντο ως 'Το Ιερό', και περιέγραφε τη σακούλα με την κιμωλία τουη 'σακούλα του θάρρους μου'. Τον Χέρσι παρουσίασε το Climbing Magazine, και μεταθανάτια παρουσιάστηκε στο φιλμ Front Range Freaks.

Ο Ντέρεκ Χέρσι πέθανε στις 28 Μαΐου 1993, σε ένα ατύχημα κατά τη διάρκεια ελεύθερης μοναχικής αναρρίχησης στη διαδρομή Στεκ-Σάλαθ στον βράχο Σέντινελ του Εθνικού Πάρκου Γιοσέμιτι.

Αξιοσημείωτες αναρριχήσεις
Ο Χέρσι ήταν πιθανώς γνωστότερος για τα κατορθώματά του στο Φαράγγι Ελντοράντο, αλλά στο ενεργητικό του περιλαμβάνονται πολλές άλλες αξιοσημείωτες αναρριχήσεις και καταρριχήσεις. Ανάμεσά τους διακρίνεται η ελεύθερη μοναχική αναρρίχηση Crack of Fear, 5.10+ στο Λάμπι Ριτζ του Κολοράντο Lκαι μια σημαντική προσπάθεια στο Diamond (τοίχο ύψους 275m στο Λονγκς Πικ, όπου έκανε τρεις ελεύθερες μοναχικές αναρριχήσεις δύο διαδρομών και την καταρρίχηση μιας άλλης σε μία μοναδική ημέρα. Η διαδρομή του στο Diamond επαναλήφθηκε από άλλους αναρριχητές, ανάμεσα sτους οποίους η Steph Davis, μοναδική γυναίκα αναρριχήτρια, η μόνη έως τώρα που επανέλαβε και την ελεύθερη μοναχική διαδρομή του στο «Pervertical Sanctuary».

Δικτυακοί τόποι
http://psychologytoday.com/articles/pto-19941101-000027.html
https://web.archive.org/web/20081120221546/http://www.yosemite.org/newsroom/clips2004/april/040804.htm
http://www.mountainproject.com/v/colorado__rocky_mountain_region/derek_hersey/106342621

Σhμειώσεις - παραπομπές

Βρετανοί αναρριχητές
Ευαγγελισμός Εύβοιας

Ο Ευαγγελισμός (ή Δράμεσι) είναι ημιορεινός οικισμός στη νότια Εύβοια με πληθυσμό 139 κατοίκους, κατά την απογραφή του 2011. Υπάγεται διοικητικά στον Δήμο Καρύστου της Περιφερειακής Ενότητας Εύβοιας. Βρίσκεται 42 χλμ. βορειοανατολικά της Καρύστου, στο εσωτερικό του ακρωτήρι Μερούθι, και είναι κτισμένο σε παραθαλάσσια περιοχή.

Το χωριό είναι κτισμένο από την τοποθεσία της περιοχής «Καλογέρι» έως το σημείο «Αϊ- Γιώργης». Συγκεκριμένα , ένα μέρος του οικισμού είναι κτισμένο στην πλαγιά ενός λόφου ενώ το βασικό τμήμα του οικισμού βρίσκεται σε μια νοητή ευθεία του ακρωτηρίου Μερούθι (ή Μερούνι) και εκτείνεται σε όλη τη ανατολική πλευρά της περιοχής. Ακόμα υπάρχουν και δυο μικρά ποτάμια οι εκβολές των οποίων καταλήγουν στην παραλία του χωριού (Λιμνιώνα).

Ιστορία 
Ονομαζόταν «Δράμεσι» από τα Αρβανίτικα «Ντραμσάτ», όνομα ακριβώς ίδιο όπως ήταν και του οικισμού Παραλία Αυλίδος της Χαλκίδας. Τα δύο αυτά χωριά μοιράζονται επίσης ίδια επώνυμα. Εσφαλμένα συνδέεται η λέξη «Ντραμσάτ» με τη λέξη «ντρούμσα» (η οποία στα Αρβανίτικα προφέρεται «ντρ'μσα»), που είναι ένα είδος φαγητού, μιας και είναι λέξεις διαφορετικής ρίζας. 

Μετονομάσθη Ευαγγελισμός, από το όνομα της κεντρικής εκκλησίας στις 26 Ιουλίου του 1954 (Φ.Ε.Κ. 188/1954). Η ιστορία του ανάγεται την περίοδο της Τουρκοκρατίας, όταν έλαβε χώρα ο δεύτερος εποικισμός των Αρβανιτών, ο οποίος ήταν μικρότερης κλίμακας, και διήρκεσε έως τον 16ο  αιώνα. Στη δυτική πλευρά του χωριού υπήρχε μοναστηριακό εξάρτημα το οποίο υπαγόταν σε Μοναστήρι της Άνδρου, η τοποθεσία φέρει έως σήμερα την ονομασία «Καλογέρι» Στο θαλάσσιο τμήμα της περιοχής έλαβε χώρα και η ναυμαχία μεταξύ  του Ρωσοελληνικού στόλου του Λάμπρου Κατσώνη και του τουρκικού στόλου, στις 7 Απριλίου του 1790.

Το χωριό συνδέθηκε μέσω της οδικής αρτηρίας Κομήτου στα τέλη του 60, ενώ η σύνδεση του με το επαρχιακό δίκτυο Κομήτου-Καψουρίου έγινε το 1987. Στην ανατολική πλευρά του οικισμού υπάρχουν τέσσερις Ιεροί Ναοί: Αγίου Νικολάου, Ευαγγελισμός της Θεοτόκου, Αγίου Γεωργίου και Αγία Τριάδα και στη βόρεια πλευρά ο Ιερός Ναός της Αγίας Σοφίας.

Σημειώσεις 
Το μεγαλύτερο μέρος των κατοίκων κατάγεται από Αρβανίτες που εγκαταστάθηκαν στην περιοχή κατά την περίοδο της Τουρκοκρατίας, αν λάβουμε υπόψη τα επώνυμα τους (κυρίως δισύλλαβα) ένα άλλο μέρος των κατοίκων κατάγεται από τη Μ. Ασία (πληθυσμός που κατέφυγε στον Καφηρέα τον 15ο αιώνα). Παράλληλα, ένα άλλο μέρος των κατοίκων κατάγεται από την Πελοπόννησο, πιο συγκεκριμένα από τη Μάνη, και φέρουν επίθετα με κατάληξη σε –άκος ή –ακός, τα οποία υπάρχουν ακόμα και σήμερα.

Στον οικισμό έχουν βρεθεί αρχαίοι τάφοι με κτερίσματα γεγονός που καταδεικνύει την παρουσία πολιτισμού στην ευρύτερη περιοχή από την αρχαιότητα. Αξιοσημείωτο επίσης είναι ότι η Χαρχάμπολη απέχει 3 χιλιόμετρα από τον Ευαγγελισμό.

Εξωτερικοί σύνδεσμοι 
 Πανδέκτης - Μετονομασίες των Οικισμών της Ελλάδας

Παραπομπές

Χωριά του νομού Εύβοιας
Δήμος Καρύστου
Γεώργιος Καμίνης

Ο Γεώργιος Καμίνης (Νέα Υόρκη, 15 Ιουλίου 1954) είναι Έλληνας πολιτικός, βουλευτής του πολιτικού κόμματος «Ανανέωση» (εκλεγμένος ως Επικρατείας με το Κίνημα Αλλαγής) και επίκουρος καθηγητής του Συνταγματικού Δικαίου στη Νομική σχολή του Πανεπιστημίου Αθηνών. Διετέλεσε δήμαρχος Αθηναίων (1 Ιανουαρίου 2011 - 2 Μαΐου 2019).

Βιογραφικά στοιχεία 

Γεννήθηκε στη Νέα Υόρκη στις 15 Ιουλίου 1954 και κατάγεται από τη Χίο και τα Ψαρά. 

Σπούδασε Νομική στο Εθνικό και Καποδιστριακό Πανεπιστήμιο Αθηνών, ακολούθησε μεταπτυχιακές σπουδές στο πανεπιστήμιο Παντεόν-Ασσάς (Paris II) και το 1989 έγινε διδάκτωρ του Πανεπιστημίου Σορβόννης (Paris I). Το 1990 εξελέγη λέκτορας Συνταγματικού δικαίου στη Νομική σχολή Αθηνών και το 1998 επίκουρος καθηγητής.

Από τον Φεβρουάριο του 2011 αποτελεί μέλος του Διοικητικού Συμβουλίου του Μουσείου της Ακρόπολης σύμφωνα με ανακοίνωση του Υπουργείου Πολιτισμού και Τουρισμού.

Πολιτική σταδιοδρομία 

Τον Μάιο του 2003 εξελέγη ομόφωνα Συνήγορος του Πολίτη από τη Διάσκεψη Προέδρων της Βουλής. Η θητεία του ανανεώθηκε τον Φεβρουάριο του 2008, ώσπου παραιτήθηκε το 2010.

Στις 5 Σεπτεμβρίου 2010 ανακοινώθηκε από το ΠΑΣΟΚ η υποψηφιότητά του για το αξίωμα του δημάρχου Αθηναίων, ύστερα από πρόταση της Δημοκρατικής Αριστεράς. Στήριξη προσέφεραν και οι Οικολόγοι Πράσινοι και το Πορτοκαλί (Δράση και Φιλελεύθερη Συμμαχία).

Στις δημοτικές εκλογές του 2010 εξελέγη δήμαρχος Αθηναίων κι επανεξελέγη στις δημοτικές εκλογές του 2014 συγκεντρώνοντας, στον δεύτερο γύρο, το 51,42% των ψήφων.

Στις 28 Αυγούστου 2017, ανακοίνωσε την υποψηφιότητες του για τις εκλογές την ηγεσία του νέου φορέα της Κεντροαριστεράς. Στον πρώτο γύρο της εκλογικής διαδικασίας, που διεξήχθη στις 12 Νοεμβρίου 2017, έλαβε 28.581 σταυρούς προτίμησης και ποσοστό 13,66%, το οποίο τον κατέταξε τρίτο στην προτίμηση των πολιτών που συμμετείχαν.

Στις ευρωεκλογές του 2019 ήταν υποψήφιος ευρωβουλευτής με το Κίνημα Αλλαγής. 

Στις βουλευτικές εκλογές του 2019 εξελέγη Βουλευτής Επικρατείας με το Κίνημα Αλλαγής.

Παραπομπές

Εξωτερικοί σύνδεσμοι 

 «Ο συνήγορος των Αθηναίων», συνέντευξη στην ιστοσελίδα Lifo, 13 Οκτωβρίου 2010.
 Γιώργος Καμίνης, συνέντευξη στην ιστοσελίδα Athens Voice, 3 Νοεμβρίου 2010

Έλληνες νομικοί
Έλληνες πανεπιστημιακοί
Καθηγητές νομικής Αθηνών
Δήμαρχοι Αθηναίων
Απόφοιτοι Εθνικού και Καποδιστριακού Πανεπιστημίου Αθηνών
Θύματα της Χρυσής Αυγής
Βουλευτές εκλεγμένοι με το Κίνημα Αλλαγής
Έλληνες βουλευτές επικρατείας
Αλ Μπάιντα

Η Αλ Μπάυντα (αραβικά: البيضاء), γνωστή και ως Μπέντα Λιττόρια κατά την ιταλική κατοχή της χώρας, είναι πόλη της βορειοανατολικής Λιβύης, 200 χλμ. ανατολικά της Βεγγάζης.

Η σύγχρονη πόλη χτίστηκε τη δεκαετία του 1950. Αρχικά υπήρχαν σχέδια μεταφοράς της πρωτεύουσας της Λιβύης από την Τρίπολη στην Αλ Μπάυντα και για το λόγο αυτό κατασκευάστηκαν και τα απαραίτητα διοικητικά κτίρια. Τελικά το σχέδιο εγκαταλείφθηκε.

Παραπομπές

Εξωτερικοί σύνδεσμοι
 

Πόλεις της Λιβύης
Μασταμπάς

Μασταμπάς είναι η αραβική ονομασία των πυραμιδοειδών τάφων της αρχαίας Αιγύπτου και ειδικότερα οι βαθμιδωτοί. Το εσωτερικό τους ήταν υπόγειο όπου εκεί κατά τους ερευνητές υποστηρίζεται ότι τοποθετούνταν ο νεκρός μέσα σε ξύλινο ή λίθινο φέρετρο. Στην ανατολική πλευρά των περισσοτέρων φέρονταν κόγχη - είσοδος σε μορφή θύρας καλούμενη ψευδόθυρα που συμβόλιζε την είσοδο στο βασίλειο των πνευμάτων. Η ψευδόθυρα ήταν διακοσμημένη με επιγραφές και τοιχογραφίες και σ' αυτήν τελούνταν οι νεκρικές σπονδές.

Υποστηρίζεται πως αυτές οι κόγχες αποτέλεσαν την απαρχή των ομοίων κατασκευών στη μετέπειτα αρχιτεκτονική των χριστιανικών και αργότερα των μουσουλμανικών ναών.

Χρήση του όρου στην Κρήτη
Με το ίδιο όνομα Μασταμπάς φέρονται μια πρώην κοινότητα που σήμερα αποτελεί συνοικία του Ηρακλείου Κρήτης και ένας συνοικισμός στο Ρέθυμνο Κρήτης.

Πηγές
Νεώτερον Εγκυκλοπαιδικόν Λεξικόν Ηλίου, τ.13ος, σ.93

Αιγυπτιολογία
Ταφικά μνημεία και κατασκευές
Πιπέρι Κύθνου

Το Πιπέρι ή Καλαπόδι είναι μικρή ακατοίκητη νησίδα των Κυκλάδων. Βρίσκεται νοτιοανατολικά της Κύθνου και βόρεια της Σερίφου, ενώ διοικητικά ανήκει στον δήμο Κύθνου. Λόγω του σχήματός του είναι γνωστό στους ναυτικούς και με την ονομασία Καλαπόδι. Κατά το παρελθόν χρησιμοποιήθηκε ως βοσκότοπος, ενώ το 1829 ναυάγησε και πνίγηκε στη συγκεκριμένη θαλάσσια περιοχή ο Έλληνας λόγιος Κωνσταντίνος Βαρδαλάχος.

Το 2000 το Πιπέρι συμπεριλήφθηκε με ΦΕΚ του ελληνικού κράτους στις νησίδες του Αιγαίου Πελάγους που αναγνωρίστηκαν ως ιδιαίτερου φυσικού κάλλους.

Παραπομπές

Πηγές

Βραχονησίδες της Κύθνου
Μακρυκάπα Εύβοιας

Η Μακρυκάπα είναι χωριό του Δήμου Διρφύων - Μεσσαπίων του Νομού Εύβοιας, ο οποίος δημιουργήθηκε από τη συγχώνευση των δήμων Μεσσαπίων και Διρφύων. Έχει πληθυσμό 804 κατοίκων σύμφωνα με την απογραφή του 2011 και βρίσκεται σε υψόμετρο 160 μέτρων. Απέχει 14 χλμ. Α.-ΒΑ. από τα Ψαχνά και 30 ΒΑ. από τη Χαλκίδα. Τα σπίτια του χωριού βρίσκονται εκατέρωθεν του κεντρικού του δρόμου και έτσι ο οικιστικός ιστός εκτείνεται σε μήκος και όχι σε πλάτος. Στο κέντρο του χωριού διέρχεται ποτάμι και γύρω φύονται πολλά πλατάνια.

Ιστορία

Κατά την παράδοση, το χωριό πήρε το όνομα του με τον κάτωθι τρόπο: Στα πρώτα χρόνια μετά  την επανάσταση του 1821 χτίστηκαν τα πρώτα σπίτια του ποιμενικού οικισμού από τους βοσκούς των οικισμών Απόγκρεμνος (Άτταλη) και Βάβουλα. Οι βουνίσιοι βοσκοί φορούσαν μακρυά κάπα που τους ήταν απαραίτητη τον χειμώνα που έβοσκαν τα αιγοπρόβατα τους στα γύρω βουνά για να προφυλαχθούν από τις βροχές και τα χιόνια. Το ντύσιμο τους με την μακρυά κάπα αποτελούσε διαφορετικό ντύσιμο από αυτό των κατοίκων του κάμπου και έτσι ονομάσθηκε ο οικισμός Μακρυκάπα.

Υπάρχει και η εκδοχή ότι το όνομα προήλθε από τα γύρω βουνά Τανάϊδα, ψηλότερα την Αρκουδιά και το Βοϊδοβούνι που σχημάτιζαν ένα μεγάλο και μακρύ κάππα.

Δίπλα στην Μακρυκάπα βρίσκεται ο οικισμός Εφτακόνακα ή Επτακόνακα. Ο οικισμός κτίσθηκε μετά την επανάσταση του '21 από βοσκούς, που κατέβηκαν από τα Βάβουλα και βρήκαν στην περιοχή κονάκια, τα οποία κατοίκησαν. Επειδή βρήκαν επτά κονάκια, ονόμασαν το τσοπανοχώρι Επτακόνακα. Το 1928 σε εγκιβωτισμένο κυκλαδικό τάφο βρέθηκε ασημένιο αγγείο ενώ έχουν ανακαλυφθεί και  πλήθος προϊστορικών εργαλείων από πυριτόλιθο. Τα Επτακόνακα καταργήθηκαν το 1981.

Ως οικισμός αναφέρεται επίσημα, μετά την Επανάσταση του 1821 και την ενσωμάτωση της Εύβοιας, το 1835 να προσαρτάται στον τότε δήμο Ληλαντίων και να αναγράφεται Μακρυκάππα (με 2 "π"). Το 1912 με το ΦΕΚ 245Α - 16/08/1912 ορίστηκε έδρα της ομώνυμης νεοϊδρυθείσας κοινότητας. Το 1940 το όνομά της διορθώθηκε  σε Μακρυκάπα.

Αξιοθέατα

Ναός Ανάληψης
Ο ναός βρίσκεται στο Παλιοχώρι, δίπλα σε πηγή με πλούσιο νερό, που άλλοτε κινούσε τρεις νερόμυλους και σήμερα αρδεύει μεγάλο μέρος του κάμπου. Το παμπάλαιο αυτό ξωκλήσι, ρυθμού τρίκλιτης βασιλικής, ίσως ήταν το καθολικό βυζαντινού οικισμού, που μετά το 1470 αναγκάσθηκαν οι κάτοικοι του να εγκαταλείψουν και για την ασφάλεια τους να ανέβουν και να κατοικήσουν στον ορεινό οικισμό Βάβουλα.

Θέση Ράκου
Ανατολικά της Μακρυκάπας υψώνεται χαμηλός λόφος. Στο σημείο αυτό βρέθηκαν προϊστορικοί οικισμοί, πιθανότατα της πρώιμης εποχής του χαλκού. Βρέθηκαν ακόμη λίγα προϊστορικά όστρακα και θραύσματα πυριτόλιθου.

Αθλητισμός 
Ο Αθλητικός 'Ομιλος Μακρυκάπας είναι ποδοσφαιρική ομάδα του χωριού. Τα χρώματά της είναι το μπλε και το βυσσινί και ιδρύθηκε το 1971. Έχει έδρα το δημοτικό στάδιο Μακρυκάπας με χωρητικότητα 205 θέσεων.

Πηγές

Εντοπισμός προϊστορικών λατομείων - Ευαγγελία Σαραντέα Μίχα

Παραπομπές

Χωριά του νομού Εύβοιας
Δήμος Διρφύων - Μεσσαπίων
Βραδύποδες λεμούριοι

Οι Παλαιοπροπιθηκίδες (Palaeopropithecidae) ή βραδύποδες λεμούριοι είναι εξαφανισμένη οικογένεια λεμούριων που περιέχει τέσσερα γένη. Παρά το κοινό τους όνομα δεν έχουν στενή σχέση με τους βραδύποδες αλλά είναι στενά συγγενικοί με τα υπόλοιπα είδη λεμούριων. Οι βραδύποδες λεμούριοι, όπως και οι υπόλοιποι εξαφανισμένοι λεμούριοι, γνωστοί συλλογικά ως υποαπολιθωμένοι λεμούριοι, είναι γνωστοί μόνο από υποαπολιθώματα ενώ πιστεύεται ότι εξαφανίστηκαν μετά την άφιξη των ανθρώπων στην Μαδαγασκάρη πριν από 2000 χρόνια.

Ταξινόμηση 
 Τάξη Primates
 Υποτάξη Strepsirrhini: μη τάρσιοι προπίθηκοι
 Ενδοτάξη Lemuriformes
 Οικογένεια †Palaeopropithecidae
 Γένος †Archaeoindris
 Είδος †Archaeoindris fontoynonti
 Γένος †Babakotia
 Είδος †Babakotia radofilai
 Γένος †Mesopropithecus
 Είδος †Mesopropithecus dolichobrachion
 Είδος †Mesopropithecus globiceps
 Είδος †Mesopropithecus pithecoides
 Γένος †Palaeopropithecus
 Είδος †Palaeopropithecus ingens
 Είδος †Palaeopropithecus kelyus
 Είδος †Palaeopropithecus maximus
 Οικογένεια †Archaeolemuridae
 Οικογένεια Cheirogaleidae: λεμούριοι νάνοι και λεμούριοι ποντικοί
 Οικογένεια Daubentoniidae: άι-άι
 Οικογένεια Lemuridae: λεμούριοι
 Οικογένεια Lepilemuridae: παιχνιδιάρηδες λεμούριοι
 Οικογένεια Indriidae
 Οικογένεια †Megaladapidae
 Ενδοτάξη Lorisiformes: λόρις, πότος, γαλάγοι και συγγενείς
 Υποτάξη Haplorrhini: τάρσιοι και πίθηκοι

Παραπομπές
Επαρχία Αμάσειας

Η επαρχία Αμάσειας είναι επαρχία της βόρειας Τουρκίας στις ακτές του Εύξεινου Πόντου. Την επαρχία διαρρέει ο ποταμός Γεσίλ Ιρμάκ. Η πρωτεύουσα της είναι η ομώνυμη πόλη της Αμάσειας. Η οποία αναφέρεται σε έγγραφα από την εποχή του Μεγάλου Αλεξάνδρου, και είναι γνωστή ως πατρίδα του μεγάλου αρχαίου γεωγράφου, Στράβωνα. Την περίοδο της Οθωμανικής Αυτοκρατορίας η περιοχή ήταν γνωστή για τους μεντρεσέδες, μουσουλμανικά ιεροσπουδαστήρια.
Ιωάννης της Κλίμακος

Ο Άγιος Ιωάννης ο Σιναΐτης (περ. 525-605) ή αλλιώς γνωστός και ως Ιωάννης της Κλίμακος, είναι άγιος της Ορθόδοξης και της Καθολικής Εκκλησίας. Η Ορθόδοξη Εκκλησία τιμά τη μνήμη του στις 30 Μαρτίου.

Είναι γνωστός για το έργο του Κλίμακα η κοινώς γνωστή και ως "Κλίμακα του Ιωάννου". Υπήρξε Ηγούμενος της Ιεράς Μονής Όρους Σινά.

Γενικά βιογραφικά στοιχεία 

Ο τόπος γέννησής του δεν είναι γνωστός, αλλά υπάρχουν διάφορες εκδοχές. Είναι γνωστό όμως ότι σε ηλικία 16 ετών έγινε δόκιμος Μοναχός στην Ιερά Μονή του Σινά και ασκήθηκε στην υπακοή κοντά στον Αββά Μαρτύριο. Μετά από τέσσερα χρόνια εκάρη Μοναχός και πήρε το όνομα Ιωάννης, ενώ στη συνέχεια χειροτονήθηκε Ιεροδιάκονος και Ιερομόναχος για τις ανάγκες της Μονής. Έμεινε στην αδελφότητα της Μονής Σινά για 19 χρόνια αφότου και αποβίωσε ο Γέροντάς του. 

Τότε, σε ηλικία 35 ετών μετά από ένα σύντομο εποικοδομητικό προσκυνηματικό ταξίδι στα πνευματικά κέντρα της εποχής του, αποσύρθηκε σε ερημική τοποθεσία στους πρόποδες του βουνού Σινά όπου ασκήθηκε αυστηρά στην ησυχία και τη μελέτη Πατερικών πνευματικών συγγραμμάτων. Η φήμη του ως αγίου πνευματικού ανδρός εξαπλώθηκε και έτσι μετά από 40 χρόνια άσκησης στην έρημο, δηλαδή σε ηλικία πλέον 75 ετών έγινε ηγούμενος της ιστορικής Μονής του Σινά ακούσια και κατόπιν πιέσεων. Έμεινε στη Μονή για 4 έτη ως ηγούμενος καθοδηγώντας την εκεί αδελφότητα και κατόπιν, αφήνοντας  αντικαταστάτη του τον αδελφό του Γεώργιο, αποσύρθηκε πίσω στην έρημο για μικρό χρονικό διάστημα, έως ότου απεβίωσε σε ηλικία περίπου 80 χρόνων.

Έργο 

Θεωρείται πως ο Άγιος Ιωάννης έφθασε σε υψηλά μέτρα αγιότητας με την άσκησή του, την υπακοή και τη βαθιά μελέτη των Πατερικών κειμένων. Ως βαθιά πνευματικός άνθρωπος καθοδήγησε πλήθος ψυχών στις μέρες του. Μέχρι σήμερα τα συγγράμματά του τυγχάνουν ευρείας χρήσης από τους πιστούς. Είναι ιδιαίτερα γνωστός για το έργο του Κλίμακα, από το οποίο πολλές φορές ονομάζεται "Ιωάννης της Κλίμακος". Η Κλίμακα είναι ένα βιβλίο που θεωρείται ότι έχει βοηθήσει πολλές ψυχές διαμέσου των αιώνων και μέχρι σήμερα διαβάζεται από τους πιστούς και ιδιαίτερα από τους Ορθόδοξους μοναχούς.

Βιβλιογραφία 

π. Ευαγγέλου Κ. Πριγκιπάκη, Νηστεία και Πνευματική Ζωή. Η συμβολή της Νηστείας στην καλλιέργεια της Πνευματικής Ζωής κατά τον Όσιο Ιωάννη της Κλίμακος, Ρέθυμνο 2002, σσ. 24 (όπου και περισσότερη βιβλιογραφία)

Πηγές 
  Πού βρίσκεται το κείμενο της Κλίμακος
 Ο ΒΙΟΣ ΤΟΥ ΑΓΙΟΥ ΙΩΑΝΝΟΥ ΤΟΥ ΣΙΝΑΪΤΟΥ

Εξωτερικοί Σύνδεσμοι 
 Orthodox Wiki - John Climacus
 Μυριοβίβλος
 Δ΄ ΚΥΡΙΑΚΗ ΤΩΝ ΝΗΣΤΕΙΩΝ - ΙΩΑΝΝΟΥ ΤΟΥ ΣΙΝΑΪΤΟΥ (Μονή Πετράκη)

Άγιοι της Ορθόδοξης και της Ρωμαιοκαθολικής Εκκλησίας
ΑΜΑΝ

ΑΜΑΝ (ή Α.Μ.Α.Ν.) είναι ο τίτλος μιας κωμικής σατιρικής τηλεοπτικής εκπομπής που προβλήθηκε αρχικά από τους τηλεοπτικούς δείκτες του Mega Channel το 1997 και έπειτα από τη συχνότητα του ΑΝΤ1 για 3 σεζόν μέχρι το 2000. Παρουσιαστές ήταν ο Αντώνης Κανάκης και ο Σωτήρης Καλυβάτσης. Θεωρείται μια από τις πετυχημένες σατιρικές εκπομπές της εποχής, με ευρεία αποδοχή από το κοινό.

Η εκπομπή ήταν προγραμματισμένη να ξεκινήσει το φθινόπωρο του 1996 στο Mega, με παρουσιαστές τους κολλητούς φίλους Αντώνη Κανάκη, Σωτήρη Καλυβάτση και Αντώνη Παραρά. Όμως μετά από τον ξαφνικό θάνατο του τελευταίου, η εκπομπή αναβλήθηκε μέχρι την άνοιξη, όπου ξεκίνησε με παρουσιαστές μόνο τον Αντώνη Κανάκη και τον Σωτήρη Καλυβάτση. Τον Παραρά δεν τον αναπλήρωσε κανείς, μετά από κοινή απόφαση των δύο φίλων. Εικάζεται από τους οπαδούς ότι Α.Μ.Α.Ν. σημαίνει "Αντώνη Μας Άφησες Νωρίς" και αναφέρεται στον Αντώνη Παραρά, αν και οι δημιουργοί της εκπομπής έχουν αναφέρει πως δεν ήταν αυτή η πρόθεσή τους.

Η εκπομπή έκανε πρεμιέρα τη Τετάρτη 14 Μαΐου του 1997 και ολοκληρώθηκε τη Τρίτη 8 Ιουλίου του 1997. Η επιτυχία της εκπομπής οδήγησε σε δεύτερο κύκλο επεισοδίων, όμως το φθινόπωρο του 1997 ο ΑΝΤ1 κερδίζει με μεταγραφή τους ΑΜΑΝ και τους εντάσσει στο δυναμικό του γνωρίζοντας τεράστια επιτυχία για ακόμα 3 σεζόν μέχρι το καλοκαίρι του 2000. Έπειτα, οι Κανάκης-Καλυβάτσης μαζί με τον Γιάννη Σερβετά αποφάσισαν να ανανεώσουν το ραντεβού τους τη νέα σεζόν με την εκπομπή Τα Καθάρματα, η οποία αργότερα μετονομάστηκε ΑΜΑΝ Τα Καθάρματα.

Επισκόπηση σειράς
Στη πρώτη σεζόν, τα πρώτα 3 επεισόδια προβάλλονταν κάθε Τετάρτη, ενώ τα υπόλοιπα 6 επεισόδια κάθε Τρίτη.
Η δεύτερη και η τρίτη σεζόν ολοκληρωνόταν τη πρώτη εβδομάδα του Ιουνίου. Τον υπόλοιπο μήνα ακολουθούσαν 3 ή 4 επεισόδια Best Of με τις καλύτερες στιγμές των εκπομπών.
Η τέταρτη σεζόν αποτελείται από λιγότερα επεισόδια: μια εβδομάδα προβαλλόταν νέο επεισόδιο και μια εβδομάδα ένα επεισόδιο Best Of με σκετς από όλες τις σεζόν σχετικά με κάποιο επίκαιρο θέμα.

Επεισόδια

Γ' Κύκλος (1998-1999)
Προβαλλόταν κάθε Τρίτη στις 22:45.

Δ' Κύκλος (1999-2000)
Προβαλλόταν κάθε Τρίτη στις 22:00.
Στις 6/12/1999 δεν προβλήθηκε επεισόδιο λόγω μετάδοσης διαγωνισμού ομορφιάς (Μις Γιανγκ - Μις Τουρισμός 2000).

Παραπομπές

Ελληνικές σατιρικές εκπομπές
Γ΄ Κατηγορία ποδοσφαίρου γυναικών Ελλάδας

Η Γ΄ Κατηγορία ποδοσφαίρου γυναικών (γνωστή και ως Γ΄ Εθνική γυναικών) διοργανώνεται από την Ελληνική Ποδοσφαιρική Ομοσπονδία (Ε.Π.Ο.) από τη σεζόν 2010-11 και έπειτα. Προήλθε από τη διάσπαση του Περιφερειακού πρωταθλήματος γυναικών σε Β΄ και Γ΄ κατηγορία.

Το πρωτάθλημα της Γ΄ κατηγορίας διεξάγεται με το σύστημα ομίλων, όπως και αυτό της Β΄ κατηγορίας. Οι ομάδες για τη σεζόν 2010-11, χωρίστηκαν σε τέσσερις (4) ομίλους των τεσσάρων ομάδων ο καθένας.

Πρωταθλήτριες ομίλων Γ΄ Κατηγορίας

Σημειώσεις

Εξωτερικοί σύνδεσμοι 

www.epo.gr

Ποδοσφαιρικές διοργανώσεις Ελλάδας (γυναικών)
Vinci

Η Vinci είναι γαλλική κατασκευαστική εταιρία, η μεγαλύτερη διεθνώς στον κλάδο της. Ιδρύθηκε το 1899 με την ονομασία Société Générale d'Enterprises (SGE), το 2000 μετονομάστηκε σε Vinci. Απασχολεί πάνω από 179.000 άτομα και έχει τα περισσότερα έσοδα παγκοσμίως από κάθε άλλη κατασκευαστική εταιρεία.

Στην Ελλάδα, μαζί με την θυγατρική της εταιρία Γέφυρα Α.Ε., κατασκεύασε την Γέφυρα Ρίου-Αντιρρίου. Άλλα έργα της είναι το Κέντρο Ζωρζ Πομπιντού και το Σταντ ντε Φρανς.

Εξωτερικοί σύνδεσμοι 
 vinci.com

Επιχειρήσεις της Γαλλίας
Κατασκευαστικές εταιρίες
Τσιγεροσαρμάς

Ο τσιγεροσαρμάς ή τζιγεροσαρμάς είναι γνήσιο θρακιώτικο φαγητό (από τη λέξη τσιγέρια = συκώτια) που μαζί με  το γεμιστό αρνί τρώγεται πολύ το Πάσχα στη Θράκη. Η γέμιση ενός τσιγεροσαρμά περιέχει κυρίως ρύζι και συκώτι. Εξωτερικά μοιάζει και με μεγάλο κεφτέ. Είναι πιάτο του οποίου η παρασκευή απαιτεί αρκετό κόπο, θεωρείται όμως ιδιαίτερα νόστιμο.

Θράκη (διαμέρισμα)
Ελληνική κουζίνα
Intracom Telecom

Η Intracom Telecom είναι μία ελληνική εταιρεία τηλεπικοινωνίας, που ιδρύθηκε το 1977. Αποτελεί ένα διεθνή πάροχο τηλεπικοινωνιακών συστημάτων με τις δραστηριότητές της να επικεντρώνονται γεωγραφικά στην Ανατολική Ευρώπη, τη Μέση Ανατολή και την Αφρική, όπως επίσης τη Ρωσία και την Κοινοπολιτεία Ανεξαρτήτων Κρατών και την περιοχή της Ασίας-Ειρηνικού. 

Το Δεκέμβριο του 2005 η Intracom μετασχηματίστηκε σε εταιρία συμμετοχών (INTRACOM HOLDINGS S.A. , ) με ταυτόχρονη ίδρυση τριών νέων θυγατρικών: Intracom Telecom, Intracom Defense Electronics και Intracom Services . Τον Ιούνιο του 2006 κύριος μέτοχος της Intracom Telecom με 51% κατέστη η JSC Sitronics (Ρωσία). Από το 2015 αποκλειστικός μέτοχος της Intracom Telecom είναι η Intracom Middle East FZE.

Παραπομπές

Εξωτερικοί σύνδεσμοι 
 INTRACOM TELECOM

Τηλεπικοινωνιακές επιχειρήσεις της Ελλάδας
Ριζούντα

Η Ριζούντα (τουρκικά Rize «Ρίζε», αρχαία ελληνικά. Ριζαίον, αρμενικά. Ռիզե, γεωργιανά. რიზე) είναι η πρωτεύουσα της επαρχίας Ριζούντας, στην βορειοανατολική Τουρκία, στις ακτές του Εύξεινου Πόντου. Από αυτήν την πόλη κατάγονται και δύο Τούρκοι πολιτικοί, ο Ρετζέπ Ταγίπ Ερντογάν, πρώην Πρωθυπουργός και νυν Πρόεδρος της χώρας, και ο Μεσούτ Γιλμάζ, ο οποίος διετέλεσε Πρωθυπουργός της Τουρκίας, τη δεκαετία του 1990.

Κλίμα 
Το κλίμα της Ριζούντας είναι εύκρατο, ωκεάνιο και αρκετά δροσερό. Η μέση ετήσια θερμοκρασία φθάνει τους 14 °C. Ο ψυχρότερος που είναι ο Ιανουάριος μήνας έχει μέση θερμοκρασία 6,5 °C, ενώ ο Ιούλιος, ο θερμότερος έχει 22 °C. Οι θερμοκρασίες που σπάνια πέφτουν κάτω από –5 °C ή ξεπερνούν τους 30 °C. Το ετήσιο ύψος βροχής φθάνει τα 2250 χιλιοστόμετρα. Πρόκειται για κάποια από τις υγρότερες περιοχές στο βόρειο ημισφαίριο. Οι βροχοπτώσεις είναι κοινές όλο το χρόνο και είναι βαρύ από τον Δεκέμβριο ως και τον Μάρτιο (χειμώνας), καταγράφεται επίσης περιστασιακή ελαφρά χιονόπτωση, αλλά γενικά η κάλυψη χιονιού είναι πρόσκαιρη. Λόγω του φαινομένου του θερμοκηπίου, οι μετεωρολόγοι προβλέπουν ότι πολλές καταιγίδες θα προκαλέσουν ισχυρότερες κατολισθήσεις και πλημμύρες στα επόμενα χρόνια. Επίσης, η δύση του ηλίου δεν ξεπερνά το καλοκαίρι τις 8 μ.μ.

Παραπομπές

Εξωτερικοί σύνδεσμοι 

Ασιατικές πόλεις της Τουρκίας
Επαρχία Τοκάτης

Η Τοκάτη είναι επαρχία στη βόρεια Τουρκία. Στα βορειοδυτικά συνορεύει με την επαρχία Αμάσειας, στα νοτιοδυτικά με την Γιοζγκάτ, νοτιοανατολικά με την επαρχία Σεβάστειας ενώ στα νοτιοδυτικά συνορεύει με την επαρχία Ορντού. Η πρωτεύουσα της είναι η Τοκάτη, η οποία βρίσκεται 422 χιλιόμετρα από την Άγκυρα.

Μνημεία
Δύο σημαντικά μνημεία της περιοχής αυτής είναι ο Μεντρεσές Χατουνίγιε του 15ου αιώνα, ο οποίος χτίστηκε από τον Σουλτάνο Βαγιαζίτ Β΄, και μία γέφυρα από την εποχή των Σελτζούκων, χτισμένη στον ποταμό Γεσίλ Ιρμάκ, του 12ου αιώνα.

Τοκατ
Επαρχία Καραμπούκ

Το Καραμπούκ είναι επαρχία της βορειοδυτικής Τουρκία. Διοικητικά βρίσκεται στο Διαμέρισμα της Μαύρης Θάλασσας.

Η κύρια πόλη της είναι το Καραμπούκ, το οποίο βρίσκεται 200 χιλιόμετρα βόρεια της Άγκυρας και περίπου 100 χιλιόμετρα νότια από τις ακτές του Εύξεινου Πόντου. Το Καραμπούκ βρίσκεται πάνω στη Εθνική Οδό Μπαρτίν - Άγκυρας, η οποία ήταν στα αρχαία χρόνια ένας σημαντικός δρόμος ανάμεσα στην Άμαστρις στην ακτή της Μαύρης Θάλασσας και την Κεντρική Ανατολία. Επίσης, το τρένο της σιδηροδρομικής γραμμής Άγκυρας - Ζονγκουλντάκ περνάει από την επαρχία.

Σε αυτήν την επαρχία βρίσκεται επίσης η Σαφράμπολη, ιστορική πόλη της Τουρκίας, που αποτελεί Μνημείο Παγκόσμιας Κληρονομιάς της UNESCO.

Εξωτερικοί σύνδεσμοι 

  Επίσημος ιστότοπος του Κυβερνήτη
  Επίσημος ισότοπος της Επαρχίας
 Τουριστικός Οδηγός Καραμπούκ
  Eflani News

Καραμπουκ
Επαρχία Γκιουμούσχανε

Το Γκιουμούσχανε είναι επαρχία της βόρειας Τουρκίας, συνορεύοντας στα ανατολικά με την επαρχία Μπαϊμπούρτ, με την επαρχία Τραπεζούντας στα βόρεια και τις επαρχίες Κερασούντας και Ερζιντζάν στα δυτικά. Καλύπτει μια περιοχή 6.575 τ.χλμ. και έχει πληθυσμό 191.474 (2007). Ο πληθυσμός ήταν γύρω στους 186.953 κατοίκους το 2000.
Χειρογαλέος

Ο Χειρογαλέος (Cheirogaleus) είναι γένος λεμούριων της οικογένειας των Χειρογαλεΐδων, τα μέλη του οποίου καλούνται και λεμούριοι νάνοι. Όπως όλα τα είδη λεμούριων, τα είδη του γένους βρίσκονται μόνο στη Μαδαγασκάρη.

Περιγραφή 
Οι χειρογαλέοι έχουν μήκος σώματος 19-27 cm και ουρά μήκους 16-17 cm, είναι έτσι μεγαλύτεροι από τους μικροκήβους αλλά μικρότεροι από τους απαλεμούριους. Το κεφάλι τους είναι πιο σφαιρικό εν συγκρίσει με τα αλεπουδοειδή κεφάλια των άλλων λεμούριων, ωστόσο το ρύγχος τους είναι πιο μυτερό από αυτό των απαλεμούριων. Τα οπίσθια άκρα τους είναι ελαφρώς μεγαλύτερα από τα πρόσθια, αλλά όχι τόσο επιμηκυμένα όπως των λεπιλεμουρίδων ή των ιντριίδων. Έχουν δείκτη άκρων κατά μέσο όρο 71. Εν αντιθέσει με τα περισσότερα άλλα πρωτεύοντα, το άρπαγμά τους μοιάζει περισσότερο με αυτό των μαϊμούδων της Νότιας Αμερικής, καθώς αρπάζουν αντικείμενα ή κλαδιά μεταξύ του δεύτερου και του τρίτου δακτύλου, παρά μεταξύ του δείκτη και του αντίχειρα. 

Οι χειρογαλέοι διαβιούν στα κατώτερα στρώματα του φυλλώματος στα παράκτια δάση της ανατολικής Μαδαγασκάρης. Είναι νυκτόβια ζώα και τετράποδα. Έχουν μία περίοδο νάρκης κατά την χειμερινή περίοδο η οποία διαρκεί τέσσερεις με πέντε μήνες. Η ουρά τους λειτουργεί ως αποθήκη λίπους, το περισσότερο από το οποίο καταναλώνεται τις περιόδους που η τροφή είναι ανεπαρκής. Όπως οι περισσότεροι νυκτόβιοι προπίθηκοι, οι χειρογαλέοι αναφέρεται ότι ζουν μοναχικά είτε σε ζεύγη. Φωλιάζουν σε κοιλότητες δέντρων όπου συχνά κοιμούνται μαζί σε ελικοειδή στάση. Σημαδεύουν τις περιοχές τους με κόπρανα και οσμές. Η δίαιτά τους αποτελείται κυρίως από φρούτα και λουλούδια ενώ φαίνεται ότι συμμετέχουν στη γονιμοποίηση συγκεκριμένων φυτών.

Ταξινόμηση 
Τα είδη χωρίζονται σε δύο ομάδες. 

 Γένος Χειρογαλέος (Cheirogaleus): Λεμούριοι νάνοι
 ομάδα C. medius
 Χειρογαλέος ο μέσος - Cheirogaleus medius, Λεμούριος νάνος με παχιά ουρά
 Χειρογαλέος ο λίπουρος - Cheirogaleus adipicaudatus, Νότιος λεμούριος νάνος με παχιά ουρά
 ομάδα C. major 
 Χειρογαλέος  ο μείζον - Cheirogaleus major, Μείζων λεμούριος νάνος,
 Χειρογαλέος του Κρόσλεϊ - Cheirogaleus crossleyi, Λεμούριος νάνος με φουντωτά αυτιά 
 Χειρογαλέος ο μικροσκοπικός - Cheirogaleus minusculus, Ελάσσων σιδηρογκρί λεμούριος νάνος
 Χειρογαλέος ο φαιός - Cheirogaleus ravus, Μείζων σιδηρογκρί λεμούριος νάνος 
 Χειρογαλέος του Σίμπρι - Cheirogaleus sibreei, Λεμούριος νάνος του Σίμπρι

Παραπομπές

Εξωτερικοί σύνδεσμοι 

Χειρογαλεΐδες
Στράτης Στρατήγης

Ο Στράτης Στρατήγης (γενν. 1933) είναι Έλληνας πολιτικός και δικηγόρος.

Βιογραφικά στοιχεία
Γεννήθηκε στην Αθήνα και είναι γιος του Ευάγγελου Στρατήγη, δικηγόρου και βουλευτή. Σπούδασε νομικά στο πανεπιστήμιο της Βασιλείας και στο Σχολή Οικονομικών Επιστημών του Πανεπιστημίου του Λονδίνου (London School of Economics). Την περίοδο 1974 - 1975 διετέλεσε γενικός γραμματέας του Υπουργείου Εμπορικής Ναυτιλίας, την περίοδο 1978 - 1980 πρόεδρος του Οργανισμού Λιμένος Πειραιώς κ.ά. Εξελέγη βουλευτής επικρατείας με τη Νέα Δημοκρατία το 1985.

Κατοικεί στην Πλάκα, στο αρχοντικό Γάσπαρη.

Παραπομπές

Εξωτερικοί σύνδεσμοι
 Επίσημο βιογραφικό: Ευστράτιος (Στρατής) Στρατήγης

Έλληνες δικηγόροι
Βουλευτές εκλεγμένοι με τη Νέα Δημοκρατία
Έλληνες βουλευτές επικρατείας
Αρχαϊκοί άνθρωποι

Ο όρος αρχαϊκοί άνθρωποι αναφέρεται γενικά στις διάφορες ποικιλίες του γένους Homo που έζησαν τα τελευταία 500.000 χρόνια, σε αντίθεση με τον όρο ανατομικά σύγχρονοι άνθρωποι που αναφέρεται αποκλειστικά στο είδος Homo sapiens.
Χρησιμοποιείται κυρίως για να περιγράψει τον Homo heidelbergensis, τον Homo rhodesiensis, τον Homo neanderthalensis και περιστασιακά τον Homo antecessor. 

Οι σύγχρονοι άνθρωποι πιστεύεται πως εξελίχθηκαν από του αρχαϊκούς Homo sapiens, οι οποίοι εξελίχτηκαν με τη σειρά τους από τον Homo erectus. Οι διάφορες ομάδες των αρχαϊκών Homo sapiens μοιράζονται το τριωνυμικό όνομα "Homo sapiens" γιατί το μέγεθος του εγκεφάλου τους δεν διαφέρει σημαντικά με αυτό των σύγχρονων ανθρώπων. Συγκεκριμένα, οι αρχαϊκοί Homo sapiens είχαν εγκέφαλο μεταξύ 1200 και 1400 κυβικών εκατοστών, μέγεθος παρόμοιο με αυτό του ανθρώπινου εγκεφάλου. Διαφέρουν από τους ανατομικούς σύγχρονους ανθρώπους επειδή έχουν χοντρό κρανίο, προεξέχων οστό γύρω από τα φρύδια, καθώς και λόγω της έλλειψης προεξέχοντος σαγονιού.

Οι ανατομικά σύγχρονοι άνθρωποι εμφανίστηκαν περίπου πριν από 200.000 χρόνια και μέσα σε διάστημα 70.000 χρόνων αντικατέστησαν τις "αρχαϊκές" ομάδες. Παρόλα αυτά πιστεύεται πως μερικοί μη-σύγχρονοι πληθυσμοί του γένους Homo εξακολουθούσαν να ζουν στη γη μέχρι τουλάχιστον 30.000 χρόνια πριν.

Παραπομπές 

Ανθρώπινη εξέλιξη
Ανθρωπίδες
Μάχη του ποταμού Αώου

Η μάχη του ποταμού Αώου πραγματοποιήθηκε το 198 π.Χ. ανάμεσα στους Ρωμαίους του Τίτου Κόιντου Φλαμινίνου και το Μακεδονικό βασίλειο του Φίλιππου του Ε' στον ποταμό Αώο κατά το Δεύτερο Μακεδονικό Πόλεμο. Νικητές εξήλθαν οι Ρωμαίοι. Τον επόμενο χρόνο (197 π.Χ.) οι δύο στρατοί συναντήθηκαν στις Κυνός Κεφαλές.

Πηγές

 Στρατιωτική Ιστορία, εκδόσεις Περισκόπιο, τεύχος 81, Μάιος 2003

Μάχες ρωμαϊκού στρατού
Μάχες μακεδονικού στρατού
Μάχες των Μακεδονικών Πολέμων
Παλαίστρα

Η παλαίστρα ήταν η αρχαία ελληνική σχολή πάλης. Δραστηριότητες όπως η πυγμαχία και η πάλη που δε χρειάζονταν πολύ χώρο, γίνονταν εκεί. Η παλαίστρα λειτουργούσε ανεξάρτητα αλλά και σαν μέρος των δημοσίων γυμνασίων: μια παλαίστρα μπορούσε να υπάρχει χωρίς γυμνάσιο, αλλά ένα γυμνάσιο δε μπορούσε να υπάρχει χωρίς παλαίστρα.

Αρχιτεκτονική της παλαίστρας
Η αρχιτεκτονική της παλαίστρας, αν και είχε κάποια περιθώρια, ακολουθούσε ένα συγκεκριμένο, σταθερό σχέδιο. Η παλαίστρα αποτελούνταν από έναν παραλληλόγραμμο χώρο που περικλειόταν από κιονοστοιχίες με διπλανά δωμάτια. Τα δωμάτια αυτά μπορούσαν να έχουν πολλές λειτουργίες: μπάνια, χώροι παιχνιδιού (μπάλας), αποδυτήρια και αποθηκευτικοί χώροι ρούχων, χώροι συνάθροισης, παρατήρησης ή διδασκαλίας, και αποθήκες ελαίων, σκονών ή άλλου απαραίτητου αθλητικού εξοπλισμού. Ο Βιτρούβιος, στο κείμενό του Περί Αρχιτεκτονικής, αποτελεί μια σημαντική αρχαία πηγή για αυτόν τον τύπο κτίσματος και παρέχει πολλές πληροφορίες για αυτό που ονομάζει "παλαίστρα, ελληνικού τύπου". Αν και οι λεπτομέρειες των περιγραφών του δεν αντιστοιχούν πάντα στα αρχαιολογικά ευρήματα που υπάρχουν, μάλλον επειδή έγραφε γύρω στο 27 π.Χ., το έργο του παρέχει σημαντική γνώση για τη γενική σχεδίαση και χρήση χώρων αυτού του τύπου. Όπως περιγράφει ο Βιτρούβιος, η παλαίστρα ήταν τετράγωνη ή παραλληλόγραμμη ως προς το σχήμα, με κιονοστοιχίες και στις τέσσερις πλευρές, που δημιουργούσαν προστώα. Το προστώο της βόρειας πλευράς της παλαίστρας ήταν διπλού βάθους ώστε να προστατεύει από τον καιρό. Μεγάλες αίθουσες (εξέδρες) χτίζονταν στις πλευρές μονού βάθους της παλαίστρας με θέσεις για αυτούς που απολάμβαναν τις διανοητικές απολαύσεις, και η πλευρά διπλού βάθους χωριζόταν σε μια περιοχή για δραστηριότητες νέων (ephebeum, εφηβαίο), μια περιοχή με χώρους για την άσκηση στην πάλη, άλμα κλπ (coryceum, κωρυκείον), ένα χώρο για τη χρήση των σκονών (conisterium, κονιστἠριον), ένα δωμάτιο για μπάνιο (λουτρόν) και μια αποθήκη για τα έλαια (elaeothesium, ελαιοθέσιον). Παραδείγματα αυτού του κτίσματος προέρχονται από δύο σημαντικές Ελληνικές πόλεις, την Ολυμπία και τους Δελφούς.

Φωτογραφία

Δείτε επίσης 
 Ρωμαϊκή παλαίστρα Χαλκίδας
 Η αρχαία παλαίστρα της Λαμίας

Εξωτερικοί σύνδεσμοι
Perseus Digital Library, Ολυμπία
Perseus Digital Library, Δελφοί

Αθλητισμός της Αρχαίας Ελλάδας
Αθλητικές εγκαταστάσεις
Αρχαιοελληνική αρχιτεκτονική
Παγκράτιο
Κάσπερ Ρίσγκαρντ

Ο Κάσπερ Ρίσγκαρντ (δαν. Kasper Risgård) (γεν. το 1983) είναι Δανός ποδοσφαιριστής, διεθνής με την εθνική Κ20 της χώρας του. Είναι παίκτης της μεσαίας γραμμής, έχει ύψος 1,82 μ. και από το 2010 αγωνίζεται στην Α΄ Εθνική με τον Πανιώνιο.

Βιογραφικό 

Ο Κάσπερ Ρίσγκαρντ γεννήθηκε στις 4/1/1983. Ώς έφηβος ξεκίνησε να παίζει ποδόσφαιρο στην Άλμποργκ (Aalborg Boldspilklub), στην οποία αγωνίστηκε και ως επαγγελματίας στη συνέχεια από το 2002 ως το 2009, με εξαίρεση το 2004 που έπαιξε δανεικός στη Νόρτζελαντ.

Τη σεζόν 2009-10 μεταπήδησε στην Αρμίνια Μπίλεφελντ στη Γερμανία και τον Αύγουστο του 2010 υπέγραψε συμβόλαιο δύο ετών με τον Πανιώνιο. Από το Μάρτιο του 2011 αγωνίζεται στην Σίλκεμποργκ.

Καριέρα 

Μέσοι ποδοσφαιριστές
Δανοί ποδοσφαιριστές
Ποδοσφαιριστές Πανιωνίου
Ποδοσφαιριστές Εθνικής Δανίας
Ποδοσφαιριστές Άλμποργκ ΜΚ
Ποδοσφαιριστές Σίλκεμποργκ ΙΦ
Ποδοσφαιριστές Αρμίνια Μπίλεφελντ
Ποδοσφαιριστές Εθνικής Δανίας ανδρών U20
Ποδοσφαιριστές Σουπερλίγκα Δανίας